එසේම, ඊයේ දිනයේදී ආසාදිතයින් 09 දෙනෙකු සුවය ලබා රෝහල්වලින් පිටව යෑමත් සමඟ මේ වනවිට කොරෝනා වෛරසය ආසාදනය වී සුවය ලබා නිවෙස්වෙත පිටත්ව ගිය සංඛ්‍යාව 118ක්.කෙසේ වෙතත්, සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය අනිල් ජාසිංහ ප්‍රකාශ කළේ කොරෝනා ආසාදිතයින් දෛනිකව වාර්තා වූවද, ඇමරිකානු සහ යුරෝපා කලාපවල වෛරසය පැතිර යන සමාජ සම්ප්‍රේෂණ තත්ත්වය මේ වනතුරුත් ශ්‍රී ලංකාවෙන් පෙන්නුම් නොකරන බවයි.